Ozbrojené sily Ukrajiny

Ozbrojené sily Ukrajiny (; skratka: ) sú ozbrojené sily Ukrajiny. Všetky vojenské a bezpečnostné sily krajiny, vrátane ozbrojených síl, sú pod velením prezidenta Ukrajiny a podliehajú dohľadu stálej parlamentnej komisie Verchovnej rady.

Organizačne sa delia na pozemné vojsko (), vzdušné sily (), vojenské námorné sily (), výsadkovo-útočné vojsko () a sily špeciálnych operácií (). Ukrajinské námorníctvo zahŕňa okrem vlastných námorných síl aj ukrajinskú námornú pechotu, ako aj ukrajinské námorné letectvo. Sily teritoriálnej obrany slúžia ako vojenská záloha a v prípade vojny môžu byť masovo mobilizované spomedzi civilných dobrovoľníkov, aby slúžili k miestnej obrane. Ukrajinská námorná stráž zabezpečuje pobrežnú stráž a je súčasťou služby pohraničnej stráže a nie je podriadená námorníctvu. Ukrajinské sily protivzdušnej obrany boli pôvodne samostatnou zložkou zospovedajúcou za protilietadlovú obranu od svojho vzniku v roku 1991 až do zlúčenia s letectvom v roku 2004.

Kvôli ruskej vojenskej intervencii na Ukrajine v roku 2014 prezident poveril gubernátorov oblastí Ukrajiny vytvorením dobrovoľníckych jednotiek v rámci vládnych síl teritoriálnej obrany. Spočiatku tieto jednotky dostávali minimálne financie z regionálnych rozpočtov a väčšinou boli odkázané na dary. V novembri 2014 bola väčšina práporov teritoriálnej obrany integrovaná do ukrajinských pozemných síl. Národná garda Ukrajiny slúži ako polovojenská záložná zložka Ozbrojených síl Ukrajiny.

Po nepriateľských akciách zo strany Ruska v roku 2014 Ukrajina zvýšila počet príslušníkov svojich ozbrojených síl na 204 000 vojakov (+ 46 000 civilných zamestnancov), nepočítajúc do toho ďalšie sily, ako sú pohraničná stráž (53 000), novovytvorená Národná garda Ukrajiny (60 000) alebo bezpečnostná služba. V roku 2021 mali ukrajinské ozbrojené sily asi 246 445 mužov a žien (z toho 195 626 príslušníkov vojenského personálu). Boli druhou najväčšou armádou v regióne po ruských ozbrojených silách.

Referencie

Iné projekty

Externé odkazy 
 Ozbrojené sily Ukrajiny na oficiálnej stránke ukrajinského ministerstva obrany

Zdroj 

Vojsko na Ukrajine